**Средња стручна школа Ниш**

**КОДЕКС ПОНАШАЊА УЧЕНИКА СРЕДЊЕ СТРУЧНЕ ШКОЛЕ У НИШУ**

**Ученици школе имају следеће обавезе :**

1. Редовно похађање наставе и извршавање школских обавеза;
2. Поштовање школских правила, одлука директора и органа школе;
3. Да раде на усвајању знања, вештина и вредносних ставова прописаних школским програмом, да прате сопствени напредак и о томе извештавају наставнике и родитеље, односно старатеље;
4. Да у поступку оцењивања покажу своје стварно знање без коришћења недозвољених облика помоћи;
5. Да не ометају извођење наставе и не напуштају час без претходног одобрења наставника;
6. Да поштују личност својих другова, наставника, других запослених и свих лица која затекне у школи;
7. Благовремено правдање изостанака;
8. Чување имовине школе, других ученика и запослених;
9. Одржавање чистоће и естетског изгледа школских просторија;
10. Старање о очувању животне средине и понашање у складу са правилима еколошке етике;
11. Поштовање расне, националне, етничке, језичке, верске и полне припадности својих другова, наставника, других запослених и свих лица која затекне у школи;
12. Примерно понашање у школи и на јавним местима;
13. Својим понашањем не угрожава своју и безбедност других лица;
14. Извршавање прописаних обавеза у својству дежурног ученика;
15. Вођење рачуна о личној хигијени и долазак у гардероби која је примерена овој установи, његовом узрасту и околностима;
16. Забрањено је коришћење мобилног телефона и других техничких средстава за време наставе. Школа неодоговара за штету, крађу и изгубљене ствари;
17. Забрана уношења, коришћења и употребе дувана, алкохола, наркотичких средстава и психоактивних супстанци;
18. Најстроже је забрањено уношење оружја и других предмета којима може да повреди или угрози себе или друго лице;
19. Коректно и цивилизовано комуницирање са осталим ученицима и запосленима школе.

За непоштовање ових правила ученици могу бити кажњени према правилнику школе.

**ПРАВИЛА ОБЛАЧЕЊА И ЛИЧНОГ ИЗГЛЕДА**

1. Ученици су дужни да у школу долазе у гардероби која треба да буде чиста, уредна, пристојна, одмерена и одговарајућа узрасту ученика.
2. У неодговарајућу гардеробу спадају:

* мајице на бретеле или без бретела
* мајице без рукава
* мајица са великим изрезом, дубоко деколтована
* горњи део гардеробе који открива стомак или леђа
* панталоне изнад колена (бермуде, шортсеви)
* мини сукња
* најлонке (хеланке) само у случају да су покривене дужом туником
* навијачки дресови
* гардероба са подругљивим натписима или сликама које подражавају националну, политичку или сексуалну припадност
* провидна или претерано отворена гардероба
* папуче
* ципеле са високим потпетицама
* ношење капа, качкета или капуљача у просторијама школе

1. Примеран изглед ученика подразумева одговарајућу гардеробу, обућу, неговану и пристојну фризуру, без лакираних ноктију и сувишног накита.
2. Коса мора да буде чиста и не сме бити необично офарбана. Нису дозвољене фризуре којима су осликане слике, симболи, слова, бројеви итд.
3. Ова правила су обавезна за време боравка у школи током целе школске године.
4. О изгледу ученика бригу воде запослени у школи у сарадњи са разредним старешинама, директором и психологом.
5. Овај Кодекс је донет у сарадњи са Ученичким парламентом школе.

Школа ће у најкраћем року обавештавати родитеље ученика који се не буду придржавали ових правила.